Lulju rekord fl-iffirmar tal-konvenji
Skont l-Assoċjazzjoni Maltija tal-Iżviluppaturi, l-MDA, ix-xahar ta' Lulju kien rekord ta' ffirmar ta' konvenji għal xiri ta' propjetajiet. Fi stqarrija, l-MDA qalet li f'Lulju biss ġew iffirmati 1,600 konvenju, b'valur totali li jaqbeż it-€330 miljun. Dan jagħmel lil Lulju 2020 wieħed mill-aħjar xhur mill-2017. Intant hija qalet sabiex wieħed jibqa' viġilanti fit-trażżin tal-COVID-19 u jinħoloq bilanċ fil-miżuri li jittieħdu. Sostniet li s-saħħa għandha tibqa' ssalvagwardjata u tkun ħolqa importanti fil-pjan ta' rkupru ekonomiku tal-pajjiż wara l-imxija li laqtet lid-dinja kollha.